**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2016 M. VASARIO 11 D. SPRENDIMO NR. T1- 41 „DĖL PLUNGĖS RAJONO SAVIVALDYBĖS 2016 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2016 m. gruodžio 22 d. Nr. T1-308

Plungė

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2016 m. vasario 11 d. sprendimą Nr. T1- 41 „Dėl Plungės rajono savivaldybės 2016 metų biudžeto patvirtinimo“ (kartu su 2016 m. kovo 31 d. sprendimu Nr. T1-93, 2016 m. balandžio 28 d. sprendimu Nr. T1-110, 2016 m. gegužės 28 d. sprendimu Nr. T1-153, 2016 m. birželio 30 d. sprendimu Nr. T1-192, 2016 m. liepos 28 d. sprendimu Nr. T1-199, 2016 m. rugsėjo 29 d. sprendimu Nr. T1-264, 2016 m. spalio 27 d. sprendimu Nr. T1-269 ir 2016 m. lapkričio 24 d. sprendimu Nr. 304):

1. Padidinti Plungės rajono savivaldybės biudžeto pajamas 196,1 tūkst. eurų ir sprendimo 1.1 punkte vietoje skaičiaus „29 834,1“ įrašyti skaičių „30 030,2“, vietoje skaičiaus „819,9“ įrašyti skaičių „817,1“ ir šį punktą išdėstyti taip:

„1. 1. Plungės rajono savivaldybės 2016 metų biudžeto pajamas – 30 030,2 tūkst. eurų (1 priedas), iš jų – 817,1 tūkst. eurų iš biudžetinių įstaigų pajamų už teikiamas paslaugas ir patalpų nuomą į Savivaldybės biudžetą (2 priedas)“.

2. Padidinti Plungės rajono savivaldybės biudžeto asignavimus 216,1 tūkst. eurų ir sprendimo 1.2 punkte vietoje skaičiaus „30 250,8“ įrašyti skaičių „30 466,9“ ir šį punktą išdėstyti taip:

„1. 2. Plungės rajono savivaldybės 2016 metų biudžeto asignavimus – 30 466,9 tūkst. eurų ir 2 828,6 tūkst. eurų - paskoloms grąžinti; iš jų:“

3. Sprendimo 1.2.1. punkte vietoje skaičiaus „15 632,8“ įrašyti skaičių „15 662,8“ ir šį punktą išdėstyti taip:

„1.2.1. 15 662,8 tūkst. eurų – savarankiškosioms savivaldybės funkcijoms vykdyti ir 2 828,6 tūkst. eurų - paskoloms grąžinti (3 priedas)“.

4. Sprendimo 1.2.2. punktu patvirtintą 2016 metų valstybės biudžeto tikslinės dotacijos, skiriamos valstybinėms (valstybės perduotoms savivaldybėms) funkcijoms atlikti, paskirstymą (4 priedas).

5. Sprendimo 1.2.3. punktu patvirtintą 2016 metų valstybės biudžeto tikslinės dotacijos, skiriamos mokinio krepšeliui finansuoti, paskirstymą (5 priedas).

6. Sprendimo 1.2.4. punkte vietoje skaičiaus „4 189,4“ įrašyti skaičių „4 378,3“ ir šį punktą išdėstyti taip:

„1.2.4. 4 378,3 tūkst. eurų – kitoms dotacijoms (6 priedas)“.

7. Sprendimo 1.2.5. punkte vietoje skaičiaus „819,9“ įrašyti skaičių „817,1“ ir šį punktą išdėstyti taip:

„1.2.5. 817,1 tūkst. eurų – biudžetinių įstaigų gaunamų lėšų ir pajamų už nuomą paskirstymą (7 priedas)“.

8. Sprendimo 1.3. punktu patvirtintą Plungės rajono savivaldybės 2016 metų biudžeto asignavimų paskirstymą pagal 2016-2018 metų strateginio veiklos plano programas (8 priedas).

9. Sprendimo 2.1. punkte vietoje skaičiaus „2 789,7“ tūkst. eurų įrašyti skaičių „2 809,7“ ir šį punktą išdėstyti taip:

„2.1 skolintų lėšų – 2 809,7 tūkst. eurų, iš jų - 2416,9 tūkst. eurų paimtoms paskoloms grąžinti“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis